Държавен вестник, бр. 101, 2015 г., стр. 95

БРОЙ  101	
Д Ъ Р Ж А В Е Н  В Е С Т Н И К 	
СТР.  95  
ресовани субекти. Това ще осигури необходи-
мия обществен консенсус за устойчивост на 
стратегическите решения в полза на здравето.
Решаваща предпоставка и условие за из-
граждането на здравна система, ориентирана 
към качество и резултати, е осигуряването 
на компетентно оперативно управление в ле-
чебните заведения, основано на съвременните 
методи, технологии и иновации на здравния 
мениджмънт. 
Управлението на лечебните структури след-
ва да преразгледа разбирането за мениджмънта 
като управление на сбор от сгради, апаратура 
и технологии и едва на последно място на хора 
и да развие управленска философия, ориенти-
рана към търсене на ключовите механизми 
за активизиране и стимулиране на основния 
фактор в системата – хората. 
Това ще осигури формиране на необходи-
мата организационна култура и подкрепата 
на медицинските специалисти за реализация 
на здравнополитическите цели.
МЕРКИ:
2.9.1. Повишаване на капацитета за меж-
дусекторно сътрудничество за реализация на 
стратегическите цели в полза на здравето;
2.9.2. Развитие на механизмите за реално 
гражданско участие, подкрепа и граждански 
контрол върху здравната политика и върху уп-
равлението на промените в здравната система;
2.9.3. Повишаване управленската компе-
тентност на ръководните кадри на всички 
нива в системата на здравеопазването; 
2.9.4. Въвеждане на системи за мониторинг 
и оценка на въздействието на политиките, 
имащи отношение към здравето.
ПРИОРИТЕТ 3 
УКРЕПВАНЕ НА КАПАЦИТЕТА НА ОБ-
ЩЕСТВЕНОТО ЗДРАВЕОПАЗВАНЕ
Общественото здравеопазване е наука за пре-
венция на болестите, удължаване на живота в 
добро здраве и промоция на здраве чрез организи-
рани обществени усилия за контрол на поведен-
ческите рискови фактори и факторите на жиз-
нената и околната среда, контрол на заразните 
болести, здравно възпитание и развитие на со-
циални механизми за осигуряване на стандарт 
на живот, укрепващ здравето, организирайки 
здравната помощ така, че всеки индивид да уп-
ражнява своето право на здраве и дълъг живот.
Настоящият приоритет обхваща мерки за 
интегриран подход за гарантиране и съхра-
нение на здравето на обществото и отразява 
разбирането, че грижата за общественото 
здравеопазване е ангажимент на държавата, 
институциите, обществото като цяло и на 
отделния индивид, а постигането на по-добри 
резултати изисква постоянни инвестиции и 
усилия за укрепване капацитета на общест-
веното здравеопазване. 
В изпълнение на приоритета за укрепване 
на капацитета на общественото здравеопаз-
ване и постигане на целите за провеждане на 
ефективна държавна политика за опазване на 
здравето на населението следва активно да 
бъдат въвлечени всички обществени сектори, 
а не само структурите на здравната система. 
Синхронизирането на дейността по опазване 
на общественото и индивидуалното здраве 
на различните йерархични нива – между ми-
нистерствата и техните подчинени структури, 
между министерствата и други институции 
на национално, регионално и локално ниво 
на управление, гражданското общество и 
държавните институции е от изключително 
значение за провеждането на единна здравна 
политика и постигане на поставените цели.
Планирането, разработването и провеж-
дането на политика по промоция на здраве, 
интегрирана профилактика на незаразните бо-
лести, надзор на заразните болести и ефективен 
държавен здравен контрол за ограничаване на 
заболеваемостта от незаразни и заразни боле-
сти и предпазване от неблагоприятното въз-
действие на поведенческите рискови фактори и 
факторите на жизнената среда се осъществяват 
на национално ниво – от Министерството на 
здравеопазването и националните центрове 
по проблемите на общественото здраве, и на 
регионално ниво – от Регионалните здравни 
инспекции (РЗИ). 
ПОЛИТИКА 3.1. ПРОМОЦИЯ НА ЗДРАВЕ 
И ПРОФИЛАКТИКА НА БОЛЕСТИТЕ 
Ключови предизвикателства:
– Значителна част от населението е носител 
на сериозни поведенчески рискови фактори;
– Недостатъчно осъзната лична и обществе-
на отговорност по отношение на индивиду-
алното здраве, здравето на семейството и 
на цялото общество.
– Липсва активна държавна политика в 
областта на промоцията и профилакти-
ката.
Съществува неизползван потенциал за по-
стигане на по-добро здраве на населението в 
България, съответно за предотвратяване на 
голяма част от заболяванията и преждевре-
менната смъртност, който основно е в областта 
на промоцията на здравето и профилактиката 
на болестите. Промоцията въвежда активния 
подход към здравето и променя отношението 
на личността към него (личностен подход и 
социална отговорност), а профилактиката 
променя някои рискови за здравето фактори 
с цел недопускане на заболяване или пред-
пазване от усложнения.
Ефективната профилактика обхваща ед-
новременно няколко основни направления: 
подобряване на детерминантите на здравето 
(социални, поведенчески, екологични); при-
общаване на населението към здравословния